Maribor: 04.11.2016

Številka: 024/2016/1/301

Na osnovi 1. odstavka 335. člena Statuta Univerze v Mariboru (Statut UM-UPB 11, Ur. l. RS, št. 44/15, 92/15) izdaja dekan Medicinske fakultete Univerze v Mariboru naslednji

**SKLEP**

**o razpisu postopka kandidiranja in imenovanja**

**prodekana za izobraževalno dejavnost in prodekana za raziskovalno dejavnost**

**Medicinske fakultete Univerze v Mariboru**

**1.**

**(pravna podlaga)**

Članica Univerze v Mariboru ima praviloma štiri prodekane (335. člen Statuta Univerze v Mariboru), in sicer:

- prodekana zadolženega za izobraževalno dejavnost,

- prodekana zadolženega za raziskovalno dejavnost,

- prodekana zadolženega za mednarodno sodelovanje in

- prodekana zadolženega za študentska vprašanja.

Kandidacijske postopke za imenovanje prodekanov javno razpiše dekan. Izmed prispelih kandidatur izbere dekan članice kandidate za prodekane, o katerih poda senat članice mnenje.

Prodekane članice imenuje rektor univerze na predlog dekana članice in po predhodnem mnenju senata članice za mandatno dobo štirih let. Po potrebi ima lahko članica univerze še več prodekanov. Mandatna doba prodekanov iz vrst študentov traja dve leti, s tem da je lahko še enkrat imenovan.

**2.**

**(kandidacijski postopek)**

Predlog za kandidata za prodekana za izobraževalno dejavnost in prodekana za raziskovalno dejavnost Medicinske fakultete Univerze v Mariboru lahko poda vsak visokošolski učitelj Medicinske fakultete Univerze v Mariboru, zaposlen na Medicinski fakulteti Univerze v Mariboru. S predlogom mora kandidat za prodekana soglašati in podati pisno soglasje. Prodekan za izobraževalno dejavnost in prodekan za raziskovalno dejavnost se imenuje izmed visokošolskih učiteljev.

Predlog s soglasjem in programom dela kandidata se sestavi v enem izvodu in najkasneje **do ponedeljka 14.11.2016 do 10.00 ure** dostavi v tajništvo Medicinske fakultete Univerze v Mariboru.

**Kandidature se dostavijo na naslov: »Univerza v Mariboru, Medicinska fakulteta, Taborska ulica 8, 2000 Maribor, s pripisom “Kandidatura za prodekana za ……………………………. MF UM ”, v zaprti pisemski ovojnici v enem izvodu.**

Tajništvo Medicinske fakultete Univerze v Mariboru prispele kandidature opremi z žigom in vpiše datum in čas vložitve.

Kandidature, ki ne bodo vložene v tajništvo Medicinske fakultete UM, do najkasneje 14.11.2016 do 10.00 ure, se ne bodo smatrale kot kandidature za prodekana za izobraževalno dejavnost in kandidature za prodekana za raziskovalno dejavnost MF UM in ne bodo upoštevane.

**3.**

**(Komisija za pregled kandidatur)**

Dekan Medicinske fakultete Univerze v Mariboru imenuje tri člansko Komisijo za pregled kandidatur, od katerih mora biti en študent.

Komisija za pregled kandidatur se sestane dne 14.11.2016 po 10.00 uri.

Visokošolski učitelj, ki je vložil kandidaturo za prodekana za izobraževalno dejavnost in prodekana za raziskovalno dejavnost na Medicinski fakulteti UM, ne sme biti član Komisije za pregled kandidatur.

Komisija za pregled kandidatur preveri vložitev kandidatur v predpisanem roku, izpolnjevanje

pogojev posameznih kandidatov, pisno soglasje kandidata ter oblikuje kandidatno listo kandidatov za prodekana za izobraževalno dejavnost in kandidatno listo za prodekana za raziskovalno dejavnost Medicinske fakultete Univerze v Mariboru po abecednem vrstnem redu.

V primeru, da Komisija za pregled kandidatur ugotovi, da je posamezna kandidatura nepopolna

ali kako drugače nepravilna, vendar pa je pravočasna, z odločbo zavrne kandidaturo in zahteva

od predlagatelja kandidature, da ustrezno dopolni oziroma spremeni kandidaturo in sicer najkasneje do 16.11.2016, do 10.00 ure.

V primeru dopolnitve kandidatur se Komisija za pregled kandidatur ponovno sestane dne 16.11.2016, pregleda dopolnitev kandidature in ustrezno preoblikuje kandidatno listo po abecednem vrstnem redu.

Komisija za pregled kandidatur pripravi poročilo o poteku kandidacijskega postopka in ga skupaj

s kandidatno listo kandidatov za prodekana za izobraževalno dejavnost in prodekana za raziskovalno dejavnost dostavi dekanu Medicinske fakultete UM najkasneje do 16.11.2016.

**4.**

**(sklic Senata članice)**

Dekan Medicinske fakultete Univerze v Mariboru skliče sejo Senata Medicinske fakultete Univerze v Mariboru po zaključku kandidacijskega postopka, v mesecu november 2016**.** Izmed prispelih kandidatur izbere dekan članice kandidata za prodekana za izobraževalno dejavnost in prodekana za raziskovalno dejavnost, okaterem poda Senat članice mnenje.

**5.**

**(imenovanje prodekanov)**

Prodekana članice imenuje rektor univerze na predlog dekana članice in po predhodnem mnenju

Senata članice za mandatno dobo štirih let.

**6.**

**(javna objava sklepa)**

Ta sklep javno objavi Medicinska fakulteta Univerze v Mariboru na oglasni deski in spletnih straneh Medicinske fakultete Univerze v Mariboru.

 Dekan Medicinske fakultete UM

 Prof. dr. Ivan Krajnc, dr. med.